er fíngerð jurt með hvítum , fimmdeildum blómum og granna , upprétta stöngla með örstuttum samanreknum blaðsprotum í blaðöxlunum , sem gefa honum hnúskótt yfirbragð . Hnúskakrækill er algengur hvarvetna í byggð og á láglendi , en lítið til fjalla eða inni á hálendinu . Hæstu fundarstaðir eru í 640 m hæð í Krepputungu og meðfram Svartá við Vaðöldu . Blómin minna fljótt á litið á blóm skeggsanda sem hins vegar hefur jarðlæga sprota og breiðari , gljáandi blöð . Hnúskakrækillinn er fjölær jurt með margar blómstrandi , hárlausar greinar sem vaxa upp frá stofnlægri blaðhvirfingu . Aldinið er egglaga hýðisaldin , fræin dökk brún , um eða innan við hálfan mm að stærð . Blöðin eru gagnstæð , striklaga , 2 - 7 mm löng og oft broddydd , hárlaus . Hnúskakrækill í mynni Barkárdals í Hörgárbyggð sumarið 2003 .